10 χρόνια μετά την καταστροφική πυρκαγιά της Πάρνηθας, η οποία κατέκαψε τη χλωρίδα χιλιάδων στρεμμάτων του δρυμού, το WWF Ελλάς παρουσιάζει ένα ντοκιμαντέρ για τη σημερινή κατάσταση του αττικού βουνού και την καθημερινή μάχη που δίνουν ορισμένοι αφανείς ήρωες για την προστασίας του.

Αναμνήσεις από την πύρινη λαίλαπα του 2007, συγκλονιστικές προσωπικές μαρτυρίες και αφηγήσεις για εκείνες τις μέρες αλλά και για το τι ακολούθησε, μηνύματα αισιοδοξίας για ένα καλύτερο αύριο, και προφίλ ανθρώπων που δίνουν τη μάχη για την προστασία του βουνού, συνθέτουν το εξαιρετικά ενδιαφέρον ντοκιμαντέρ. Πυροσβέστες, άνθρωποι του Δασαρχείου και του Φορέα Διαχείρισης του Δρυμού, εθελοντές δασοπυροσβέστες, άνθρωποι που μεγάλωσαν στο βουνό, το WWF και πολλοί ακόμη εμπλεκόμενοι μας προσκαλούν σε ένα ταξίδι στην Πάρνηθα του σήμερα.